pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​รัฐบาลลุยฉีดวัคซีน ตามแผน "สัปดาห์แห่งการฉีดวัคซีน" หลายจังหวัดกิจกรรมจูงใจฉีดวัคซีนลุ้นรับรางวัล ปีหน้าเตรียมแล้วเข็มกระตุ้น 120 ล้านโดส
วันอังคารที่ 30 พฤศจิกายน 2564
​รัฐบาลลุยฉีดวัคซีน ตามแผน "สัปดาห์แห่งการฉีดวัคซีน" หลายจังหวัดกิจกรรมจูงใจฉีดวัคซีนลุ้นรับรางวัล ปีหน้าเตรียมแล้วเข็มกระตุ้น 120 ล้านโดส
​รัฐบาลลุยฉีดวัคซีน ตามแผน "สัปดาห์แห่งการฉีดวัคซีน" หลายจังหวัดกิจกรรมจูงใจฉีดวัคซีนลุ้นรับรางวัล ปีหน้าเตรียมแล้วเข็มกระตุ้น 120 ล้านโดส
วันนี้ 30 พฤศจิกายน 2564 นางสาวรัชดา ธนาดิเรก รองโฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรี ขอเชิญชวนคนไทยรวมทั้งบุคคลที่มิใช่สัญชาติไทยในไทยยังไม่ได้ฉีดวัคซีน เร่งเข้ารับการฉีดวัคซีนโควิด-19 ฟรี โดยจัดจุดฉีดวัคซีนทั้ง ณ สถานที่ที่กําหนด (On Site) และรูปแบบหน่วยเคลื่อนที่ (Mobile Unit) และสําหรับในปีหน้า รัฐบาลได้มีการจัดหาวัคซีน 120 ล้านโดส เพื่อเตรียมความพร้อมสําหรับวัคซีนกระตุ้น เป็นวัคซีนเข็ม 3 หรือเข็ม 4 ด้วย ทั้งนี้ สํานักงานสาธารณสุขจังหวัดทุกพื้นที่จะได้ลุยเคลื่อนที่ฉีดวัคซีนให้ประชาชน นับถอยหลัง "สัปดาห์แห่งการฉีดวัคซีน" สู่เป้าหมาย 100 ล้านโดส 27 พ.ย.-5 ธ.ค. 64
มากไปกว่านั้น ขณะนี้หลายจังหวัดยังได้มีมาตรการจูงใจประชาชนให้มาฉีดวัคซีนมากขึ้น ด้วยของรางวัลเพื่อให้มาฉีดวัคซีน อาทิ 1) จ.มหาสารคาม จัดกิจกรรม ฉีดวัคซีนโควิด- 19 จะมีสิทธิ์ลุ้นรับสร้อยคอทองคําน้ําหนักครึ่งสลึง 2) จ.ยะลา ผู้ว่าราชการฯ ลงพื้นที่ฉีดวัคซีนถึงบ้านพร้อมแจกข้าวสารให้ 1 ถุง 3) จ.สงขลา ลุ้นรับ ทอง 2 สลึง เงินสด 6000 บาท รถจัก ข้าวสาร 4) จ.นราธิวาส ร่วมกับห้างสรรพสินค้า ช้อปแล้วรับของแจก สําหรับผู้ฉีดวัคซีนแล้ว
รองโฆษกฯ ยังได้กล่าวถึงข้อกังวลของประชาชนต่ออาการไม่พึงประสงค์รวมถึงอาการผมร่วง ที่เป็นข่าวนั้น ต้องขอย้ําว่า อาการไม่พึงประสงค์ในทุกลักษณะจะได้รับการช่วยเหลือ เยียวยา จากสํานักงานหลักประกันสุขภาพแห่งชาติ (สปสช.) โดยประชาชนสามารถเขียนคําร้องไปที่คณะอนุกรรมการในระดับเขตซึ่งประกอบด้วยแพทย์ผู้เชี่ยวชาญและตัวแทนภาคประชาชนเป็นผู้พิจารณาว่าจะจ่ายเงิน เยียวยา ตามหลักฐานทางการแพทย์และระดับความหนักเบาของอาการไม่พึงประสงค์ที่เกิดขึ้น กรณีเสียชีวิตหรือทุพพลภาพถาวรจะได้รับการช่วยเหลือไม่เกิน 400,000 บาท กรณีสูญเสียอวัยวะหรือพิการช่วยเหลือไม่เกิน 240,000 บาท และกรณีเกิดภาวะเจ็บป่วยที่ต้องรับการรักษาไม่เกิน 1 แสนบาท จึงอยากเชิญชวนประชาชนทั่วไป ตั้งแต่อายุ 12 ปี ขึ้นไปรีบเข้ารับการฉีดวัคซีนเพื่อป้องกันการเจ็บป่วยรุนแรง
รัฐบาลไทย-ข่าวทำเนียบรัฐบาล-นายกรัฐมนตรีติดตามการแก้ปัญหาน้ำท่วมในพื้นที่เขตเศรษฐกิจและการระบายน้ำ พร้อมหารือส่วนราชการในพื้นที่เตรียมพร้อมการเปิดประเทศเพื่อการท่องเที่ยว (Sandbox) ในวันพรุ่งนี้ ( 22 ก.ย. )
วันอังคารที่ 21 กันยายน 2564
นายกรัฐมนตรีติดตามการแก้ปัญหาน้ําท่วมในพื้นที่เขตเศรษฐกิจและการระบายน้ํา พร้อมหารือส่วนราชการในพื้นที่เตรียมพร้อมการเปิดประเทศเพื่อการท่องเที่ยว (Sandbox) ในวันพรุ่งนี้ ( 22 ก.ย. )
นายกรัฐมนตรีติดตามการแก้ปัญหาน้ําท่วมในพื้นที่เขตเศรษฐกิจและการระบายน้ํา พร้อมหารือส่วนราชการในพื้นที่เตรียมพร้อมการเปิดประเทศเพื่อการท่องเที่ยว (Sandbox) ในวันพรุ่งนี้ ( 22 ก.ย. )
วันนี้ (21 ก.ย. 64) นายธนกร วังบุญคงชนะ โฆษกประจําสํานักนายกรัฐมนตรี เปิดเผย พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จะนําคณะลงพื้นที่ติดตามสถานการณ์น้ํา การบริหารจัดการน้ําและแผนแก้ไขปัญหาน้ําท่วมลุ่มน้ําเพชรบุรี ณ โครงการส่งน้ําและบํารุงรักษาเพชรบุรี (เขื่อนเพชร) โดยในช่วงบ่าย จะร่วมประชุมเตรียมความพร้อมการเปิดประเทศเพื่อการท่องเที่ยว (Sandbox) ร่วมกับหน่วยงานที่เกี่ยวข้อง ณ โรงแรม Regent ชะอํา ด้วย
โฆษกประจําสํานักนายกรัฐมนตรี กล่าวว่า ในการตรวจราชการครั้งนี้ นายกรัฐมนตรีจะติดตามและมอบนโยบายในการบริหารจัดการน้ําลุ่มน้ําเพชรบุรี เนื่องจากเป็นพื้นที่ที่ประสบปัญหาน้ําท่วมซ้ําซาก ณ โครงการส่งน้ําและบํารุงรักษาเพชรบุรี (เขื่อนเพชร) พร้อมเตรียมความพร้อมการช่วยเหลือประชาชนที่ได้รับผลกระทบจากสถานการณ์อุทกภัยที่เกิดขึ้น และช่วงบ่าย นายกรัฐมนตรีจะประชุมหารือส่วนราชการในพื้นที่เตรียมพร้อมการเปิดประเทศเพื่อการท่องเที่ยว (Sandbox) หลังจากที่รัฐบาลได้นําร่องสู่การเปิดประเทศเมื่อวันที่ 1 ก.ค. ที่ผ่านมา ภายใต้โครงการ Phuket Sandbox สําหรับแผนระยะที่ 2 เตรียมเดินหน้าเปิดประเทศเพี่อการท่องเที่ยวเพิ่มอีก 5 จังหวัด ได้แก่ กรุงเทพฯ ชลบุรี เพชรบุรี ประจวบคีรีขันธ์ และเชียงใหม่ โดยเตรียมความพร้อมและเร่งฉีดวัคซีนให้คนพื้นที่ ซึ่งการดําเนินการทุกอย่างต้องอยู่ภายใต้ความพร้อมของผู้ว่าราชการจังหวัด สาธารณสุขจังหวัด (สสจ.) และยึดหลักความต้องการของประชาชนในพื้นที่ เพื่อกระตุ้นเศรษฐกิจภาคการท่องเที่ยว
นายธนกร ย้ําว่า นายกรัฐมนตรีลงพื้นที่ตามภารกิจปกติ ที่กําหนดไว้อยู่แล้ว เพื่อเร่งแก้ปัญหาให้ประชาชน โดยเฉพาะสถานการณ์น้ําท่วม ที่สร้างความเดือดร้อนให้กับพี่น้องประชาชนหลายพื้นที่ในขณะนี้
...................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-เปิดผลสำรวจ “HSBC Navigator: SEA in Focus ปี 2022” นักลงทุนเชื่อมั่นศักยภาพไทย โดยไทยตั้งเป้าเป็นศูนย์กลางการลงทุนในภูมิภาค
วันศุกร์ที่ 17 มิถุนายน 2565
เปิดผลสํารวจ “HSBC Navigator: SEA in Focus ปี 2022” นักลงทุนเชื่อมั่นศักยภาพไทย โดยไทยตั้งเป้าเป็นศูนย์กลางการลงทุนในภูมิภาค
.....
ธนาคาร HSBC เผยผลสํารวจ “HSBC Navigator: SEA in Focus” ประจําปี 2022 โดยบริษัทต่างชาติส่วนใหญ่ยังมั่นใจในการวางแผนขยายธุรกิจในภูมิภาคเอเชียตะวันออกเฉียงใต้ ซึ่งประเทศไทยเป็นประเทศตัวเลือกที่ต้องการเข้ามาลงทุนถึง 23% เป็นอันดับ 2 รองจากประเทศสิงคโปร์
.
สอดคล้องกับแนวทางของรัฐบาลที่มุ่งส่งเสริมการลงทุนในประเทศ พร้อมตั้งเป้าเป็นศูนย์กลางการค้าและการลงทุนในภูมิภาค ด้วยมาตรการดึงดูดนักลงทุนต่างชาติต่าง ๆ ทั้งการอํานวยความสะดวกในการประกอบกิจการในไทย การปรับหลักเกณฑ์ส่งเสริมการลงทุนกิจการนิคมหรือเขตอุตสาหกรรมอัจฉริยะ ฯลฯ
.
อ่านเพิ่มเติม คลิก https://www.thaigov.go.th/news/contents/details/55711
.
อ่านผลสํารวจฉบับเต็ม คลิก https://www.business.hsbc.com/.../hsbc-navigator...
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาล เผย นายกฯ สั่งปูพรมฉีดวัคซีนให้ผู้สูงอายุและกลุ่ม 608 ก่อนช่วงเทศกาลสงกรานต์ โดยสธ. จัดโครงการ SAVE 608
วันเสาร์ที่ 26 มีนาคม 2565
โฆษกรัฐบาล เผย นายกฯ สั่งปูพรมฉีดวัคซีนให้ผู้สูงอายุและกลุ่ม  608   ก่อนช่วงเทศกาลสงกรานต์  โดยสธ. จัดโครงการ SAVE 608
โฆษกรัฐบาล เผย นายกฯ สั่งปูพรมฉีดวัคซีนให้ผู้สูงอายุและกลุ่ม  608   ก่อนช่วงเทศกาลสงกรานต์  โดยสธ. จัดโครงการ SAVE 608  ระหว่าง 21-31 มีนาคม นี้ เพื่อรณรงค์ฉีดวัคซีนให้มากที่สุด  ขณะที่ผู้ติดเชื้อรายใหม่ 26,234 ราย ATK  21,697  ราย  เสียชีวิต 67 ราย
วันนี้ (26 มี.ค. 65) นายธนกร วังบุญคงชนะ โฆษกประจําสํานักนายกรัฐมนตรี เผย พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กําชับกระทรวงสาธารณสุขและหน่วยงานที่เกี่ยวข้องเร่งประชาสัมพันธ์สื่อสารทําความเข้าใจกลุ่มเสี่ยง 608 ให้ได้รับวัคซีนในวงกว้าง พร้อมให้ปูพรมฉีดวัคซีน โดยตั้งเป้าฉีดเข็มกระตุ้นแก่ผู้สูงอายุให้ได้รับวัคซีนอย่างน้อย 70% ก่อนช่วงเทศกาลสงกรานต์ โดยกระทรวงสาธารณสุขจัดโครงการที่จัดรณรงค์ฉีดวัคซีนในกลุ่ม 608 เรียกว่า SAVE 608 ใช้เวลาทั้งหมด 10 วันเริ่มตั้งแต่วันที่ 21 ถึง 31 มีนาคมเพื่อให้ผู้สูงอายุได้รับวัคซีนอย่างเต็มที่ โดยมีการเตรียมวัคซีนประมาณ 3 ล้านโดส สําหรับกิจกรรมบริการฉีดวัคซีนแบบเชิงรับและเชิงรุกก่อนเทศกาลสงกรานต์  ด้วยสถานการณ์โควิด-19 ขณะนี้ วัคซีนที่มีอยู่ในขณะนี้มีเพียงพอ
สําหรับสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ในไทยวันนี้ ( 26 มีนาคม 2565) พบมีผู้ติดเชื้อรายใหม่ รวม 26,234 ราย จําแนกเป็น ผู้ป่วยจากในประเทศ 26,198 ราย
ผู้ป่วยมาจากต่างประเทศ 36 ราย หายป่วยกลับบ้าน 20,013 ราย
เสียชีวิต 67 ราย จํานวนผู้ป่วยปอดอักเสบรักษาตัวอยู่ในโรงพยาบาล 1,615 ราย ขณะที่ยอดการฉีดวัคซีนโควิด-19 วันนี้ รวมฉีดสะสม อยู่ที่ 128,637,173 โดส เข็มที่ 1 ฉีดสะสม 55,281,158 โดส เข็มที่ 2 ฉีดสะสม 50,220,477 โดส เข็มที่ 3 ฉีดสะสม 21,059,428 โดส และเข็มที่ 4 ฉีดสะสม 2,076,110 โดส
.......
รัฐบาลไทย-ข่าวทำเนียบรัฐบาล-พม. ช่วยหญิงลูกครึ่งป่วยติดเตียง ย้ำรับเบี้ยความพิการและดูแลสิทธิต่อเนื่อง
วันศุกร์ที่ 5 พฤศจิกายน 2564
พม. ช่วยหญิงลูกครึ่งป่วยติดเตียง ย้ํารับเบี้ยความพิการและดูแลสิทธิต่อเนื่อง
พม. ช่วยหญิงลูกครึ่งป่วยติดเตียง ย้ํารับเบี้ยความพิการและดูแลสิทธิต่อเนื่อง
วันนี้ (5 พ.ย. 64) เวลา 12.00 น.นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า จากกรณีหญิงพิการลูกครึ่งไทย-อเมริกัน ป่วยด้วยโรคกล้ามเนื้ออ่อนแรง ไม่สามารถเดินและช่วยเหลือตนเองได้ อาศัยอยู่ลําพังในห้องเช่าย่านรังสิต - นครนายก 2 จังหวัดปทุมธานี นั้น กระทรวงการพัฒนาสังคมและความมั่นคงของมนุษย์ (พม.) โดยพัฒนาสังคมและความมั่นคงของมนุษย์จังหวัดปทุมธานี ศูนย์บริการคนพิการ กรมส่งเสริมและพัฒนาคุณภาพชีวิตคนพิการ (พก.) ศูนย์คุ้มครองคนไร้ที่พึ่งจังหวัดปทุมธานี กรมพัฒนาสังคมและสวัสดิการ (พส.) และอาสาสมัครพัฒนาสังคมและความมั่นคงของมนุษย์ (อพม.) ในพื้นที่ ได้ลงพื้นที่บูรณาการร่วมกันให้การช่วยเหลือ โดยแนะนําเรื่องสิทธิและสวัสดิการสังคมต่างๆ ของคนพิการพร้อมทั้งมอบผ้าอ้อมสําเร็จรูป และพิจารณาเงินสงเคราะห์ฯ โดยวานนี้ (4 พ.ย. 64) กระทรวง พม. ได้นําหญิงพิการดังกล่าวเข้ารับการตรวจคัดกรองโรคติดต่อที่โรงพยาบาลประชาธิปัตย์ โดยผลการตรวจร่างกายเป็นปกติ ก่อนเตรียมส่งเข้าสถานคุ้มครองและพัฒนาคุณภาพชีวิตคนพิการต่อไป
นางสาวแรมรุ้งกล่าวต่อไปว่า ขณะนี้ หญิงดังกล่าว แจ้งว่าไม่ประสงค์เข้ารับการดูแลจากภาครัฐ เนื่องจากยืนยันว่าสามารถดูแลตนเองได้ กระทรวง พม. จึงได้ประสานการดูแลในด้านสิทธิและสวัสดิการสังคมที่เกี่ยวข้องสําหรับคนพิการ ได้แก่ การช่วยเหลือเงินสงเคราะห์ การจัดบริการผู้ช่วยคนพิการ และเครื่องอุปโภคบริโภที่จําเป็น และความช่วยเหลือด้านอื่นๆ ที่เหมาะสม นอกจากนี้ ได้มีการตรวจสอบข้อเท็จจริงกรณีการรับเบี้ยความพิการ พบว่า หญิงดังกล่าวได้รับเบี้ยความพิการ อย่างต่อเนื่องทุกเดือน สําหรับกระบวนการดูแลต่อจากนี้ กระทรวง พม. จะร่วมกับหน่วยงานที่เกี่ยวข้องให้การช่วยเหลือเรื่องสิทธิและสวัสดิการสังคมตามความเหมาะสมต่อไป
นางสาวแรมรุ้งกล่าวเพิ่มเติมว่า หากประชาชนพบเห็นกลุ่มเปราะบางทั้งเด็ก คนพิการ ผู้สูงอายุ คนเร่ร่อน ไร้บ้าน และผู้ด้อยโอกาสประสบปัญหาความเดือดร้อนทางสังคม สามารถติดต่อขอความช่วยเหลือได้ที่ 1) ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง 2) สายด่วนคนพิการ โทร. 1479 บริการ 24 ชั่วโมง และ 3) สํานักงานพัฒนาสังคมและความมั่นคงของมนุษย์จังหวัด และอาสาสมัครพัฒนาสังคมและความมั่นคงของมนุษย์ (อพม.) ทั่วประเทศ
รัฐบาลไทย-ข่าวทำเนียบรัฐบาล-โฆษกรัฐบาลสวน “พิธา” อย่าด่วนตีกิน รีบโดดเกาะกระแสผู้ว่าฯ กทม. แจงประชาชนเลือกที่ตัวบุคคล ไม่ใช่พรรค ชี้การเมืองท้องถิ่นกับระดับชาติ มีบริบทแตกต่างกัน
วันอังคารที่ 24 พฤษภาคม 2565
โฆษกรัฐบาลสวน “พิธา” อย่าด่วนตีกิน รีบโดดเกาะกระแสผู้ว่าฯ กทม. แจงประชาชนเลือกที่ตัวบุคคล ไม่ใช่พรรค ชี้การเมืองท้องถิ่นกับระดับชาติ มีบริบทแตกต่างกัน
โฆษกรัฐบาลสวน “พิธา” อย่าด่วนตีกิน รีบโดดเกาะกระแสผู้ว่าฯ กทม. แจงประชาชนเลือกที่ตัวบุคคล ไม่ใช่พรรค ชี้การเมืองท้องถิ่นกับระดับชาติ มีบริบทแตกต่างกัน วอนอย่าบิดเบือนโยงให้เกี่ยวกับนายกฯ ลั่นนายกมุ่งแก้ปัญหาให้ประชาชน ไม่สนเกมการเมือง
วันที่ 24 พ.ค. 65 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายพิธา ลิ้มเจริญรัตน์ หัวหน้าพรรคก้าวไกล ระบุว่า ผลการเลือกตั้งผู้ว่าฯ กทม. และ ส.ก.ที่ผ่านมา สะท้อนว่าการรัฐประหารคือความล้มเหลวว่า เข้าใจได้ว่านายพิธาอาจจะยังใหม่ทางการเมือง แต่โชคดีที่เป็นหัวหน้าพรรคจึงได้โลดแล่นอยู่ในสภาฯ เพราะถ้าเป็นนักการเมืองที่อยู่ในแวดวงการเมืองมานานย่อมรู้ดีว่า การเลือกตั้งท้องถิ่นกับการเลือกตั้งระดับชาตินั้นบริบทย่อมต่างกัน ดังนั้น จึงไม่ควรรีบด่วนตีกิน หรือรีบสรุปว่าล้มเหลว หรือว่าจริง ๆ แล้วนายพิธาก็รู้อยู่แก่ใจดี เพียงแต่ต้องการอาศัยจังหวะนี้เกาะกระแสเรียกคะแนนนิยมให้กับพรรคตัวเอง หากเป็นอย่างนั้นก็ถือว่าน่าผิดหวัง เพราะเป็นการวิเคราะห์ด้วยอารมณ์แทนที่จะใช้หลักการ
“การเลือกตั้งท้องถิ่นและการเลือกตั้งระดับชาตินั้นมีบริบทที่แตกต่างกัน การเลือกตั้งผู้ว่าฯ กทม.ครั้งนี้เป็นเรื่องความนิยมของตัวบุคคล ไม่ใช่ของพรรคการเมือง ไม่อย่างนั้นนายวิโรจน์คงชนะ และนายพิธาคงออกมาตีกินมากกว่านี้ไปแล้ว ซึ่งการตัดสินใจของประชาชนครั้งนี้มีหลายเหตุผลด้วยกัน ดังนั้นการเหมารวมว่าล้มเหลวจึงไม่ถูกต้องเสียทีเดียว ในหลักการผมไม่เห็นด้วยกับรัฐประหารอยู่แล้ว แต่เมื่อมีสถานการณ์เผาบ้านเผาเมือง คนไทยจะเข่นฆ่ากันเอง เกิดม็อบชนม็อบผมก็เข้าใจ ไม่อยากให้นายพิธาคิดแทนประชาชนส่วนใหญ่ อย่าเอาความคิดตัวเองเป็นตัวตั้งแล้วบอกว่านี่คือความคิดของประชาชนทั้งประเทศ เพราะมันไม่จริง ทั้งนี้ บ้านเมืองบอบช้ํามามากแล้ว และเราก็ก้าวผ่านความขัดแย้งของคนในชาติมาได้นานกว่า 8 ปีแล้ว อย่าพยายามเดินกลับไปสู่จุดนั้นอีก หากรักประเทศและประชาชนจากใจจริง ๆ ไม่ใช่เพียงแค่ลมปาก” นายธนกร กล่าว
ส่วนกรณีที่อ้างว่า ผลการเลือกตั้งยังสะท้อนว่าประชาชนไม่เอา พล.อ.ประยุทธ์ จันทร์โอชา นายกฯ และรมว.กลาโหมด้วยนั้น นายธนกร กล่าวว่า ต้องแยกให้ออกว่าการเลือกตั้งผู้ว่าฯ กทม.ครั้งนี้ไม่ได้เกี่ยวอะไรกับนายกฯ แม้จะอ้างว่าคนกรุงเทพฯ เลือก ส.ก.จากพรรคฝ่ายค้านมากกว่าของพรรคพลังประชารัฐก็ตาม หากจะให้เกี่ยวก็ควรมองย้อนไปถึงการลงพื้นที่ของนายกฯ ในภาคต่าง ๆ ที่ยังคงมีประชาชนมาให้กําลังใจมากมาย และเรียกร้องให้รัฐบาลสานต่อนโยบายต่าง ๆ ที่โดนใจคนรากหญ้าต่อไปด้วย อย่างไรก็ตาม ที่ผ่านมาพล.อ.ประยุทธ์เข้ามาแก้ไขปัญหาความขัดแย้งต่าง ๆ จนประเทศกลับสู่ความสงบอีกครั้ง และมุ่งมั่นแก้ไขปัญหาความเดือดร้อนให้กับประชาชนมาโดยตลอด โดยไม่สนเกมการเมือง ดังนั้น เชื่อว่าประชาชนรู้ดีว่านายกฯ จริงใจเข้ามาแก้ไขปัญหาให้กับประชาชนอย่างแท้จริง โดยสะท้อนผ่านเสียงตอบรับนโยบายต่าง ๆ ของรัฐบาลได้เป็นอย่างดี
รัฐบาลไทย-ข่าวทำเนียบรัฐบาล-โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สำนักงานปลัดกระทรวงกลาโหม พื้นที่ ศรีสมาน) (1 ก.ย.64)
วันพฤหัสบดีที่ 2 กันยายน 2564
โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สํานักงานปลัดกระทรวงกลาโหม พื้นที่ ศรีสมาน) (1 ก.ย.64)
สู่เป้าหมาย 33,000 คน ภายใน กันยายน 2564
อัปเดต  “ศูนย์ฉีดวัคซีนทางเลือก ซิโนฟาร์ม”อํานวยความสะดวกให้ประชาชน พื้นที่ปากเกร็ด จ.นนทบุรี
ฉีดวันที่ 1 ก.ย.64 จํานวน 900 คน
ฉีดไปแล้ว 13,400 คน
ต้องฉีดอีก 19,600 คน
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ กำชับทุกส่วนราชการ ประสานความร่วมมือเป็นเครือข่าย เร่งบริหารจัดการเรื่องร้องทุกข์ และเพิ่มประสิทธิภาพการให้บริการประชาชน
วันอาทิตย์ที่ 13 มีนาคม 2565
โฆษกรัฐบาลเผย นายกฯ กําชับทุกส่วนราชการ ประสานความร่วมมือเป็นเครือข่าย เร่งบริหารจัดการเรื่องร้องทุกข์ และเพิ่มประสิทธิภาพการให้บริการประชาชน
โฆษกรัฐบาลเผย นายกฯ กําชับทุกส่วนราชการประสานความร่วมมือเป็นเครือข่าย เร่งบริหารจัดการเรื่องร้องทุกข์ และเพิ่มประสิทธิภาพการให้บริการประชาชน ปีงบประมาณ 2564 สามารถยุติเรื่องร้องทุกข์ 95,024 เรื่อง คิดเป็นร้อยละ 93.44
วันที่ 13 มีนาคม 2565 นายธนกร วังบุญคงชนะ โฆษกประจําสํานักนายกรัฐมนตรี เผยสํานักงานปลัดสํานักนายกรัฐมนตรี (สปน.) สรุปผลการดําเนินการเรื่องร้องทุกข์และรับข้อคิดเห็นจากประชาชน ปีงบประมาณ 2564 รวม 101,691 ได้ขอยุติ 95,024 เรื่อง คิดเป็นร้อยละ 93.44 และรอผลการพิจารณาของหน่วยงานที่เกี่ยวข้อง 6,667 เรื่อง คิดเป็นร้อยละ 6.56 ทั้งนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยังกําชับให้ส่วนราชการ ประสานความร่วมมือเป็นเครือข่ายระหว่างส่วนราชการ เพื่อเพิ่มประสิทธิภาพการให้บริการประชาชนและบริหารจัดการเรื่องราวร้องทุกข์ ในขณะนี้ รัฐบาลกําลังเร่งมาตรการอยู่ร่วมกับโควิด-19 เพื่อให้ประชาชนสามารถกลับมาดํารงชีวิตได้แบบปกติใหม่ รวมทั้งขับเคลื่อนเศรษฐกิจประเทศให้เดินหน้าต่อไป ภายใต้ปัจจัยเสี่ยงจากภายนอกทั้งราคาน้ํามันแพงและสงครามรัสเซีย-ยูเครน
โฆษกประจําสํานักนายกรัฐมนตรี กล่าวว่า 5 หน่วยงานที่ได้รับการประสานงานเรื่องร้องทุกข์ได้รับข้อคิดเห็นมากที่สุด ได้แก่ กระทรวงการคลัง 8,017 เรื่อง สํานักงานตํารวจแห่งชาติ 4,901 เรื่องกระทรวงสาธารณสุข 4,812 เรื่อง กระทรวงแรงงาน 4,655 เรื่องและกระทรวงคมนาคม 1,258 เรื่องส่วนรัฐวิสาหกิจ ได้แก่ ธนาคารออมสิน 566 เรื่อง ด้านองค์กรปกครองส่วนท้องถิ่นและจังหวัด ได้แก่กรุงเทพมหานคร 7,301 เรื่อง จังหวัดนนทบุรี 1,403 เรื่อง จังหวัดสมุทรปราการ 1,216 เรื่อง จังหวัดปทุมธานี 1,044 เรื่อง และจังหวัดชลบุรี 939 เรื่อง สําหรับประเด็นเรื่องร้องทุกข์ที่ประชาชนยื่นเรื่องมากที่สุด 10 อันดับแรก ได้แก่ 1) การรักษาพยาบาลเช่นมาตรการป้องกันและเฝ้าระวังการแพร่ระบาดโรคติดเชื้อไวรัสโควิด-19 การจัดสรรวัคซีนป้องกันโรคโควิด-19 ให้กับประชาชน และการจัดสถานที่เพื่อรองรับผู้ป่วยติดเชื้ออย่างพอเพียง 2) การเสนอข้อคิดเห็นเกี่ยวกับนโยบายและโครงการของรัฐบาล เช่น หลักเกณฑ์ คุณสมบัติและการลงทะเบียนและวิธีการจ่ายเงินในโครงการช่วยเหลือเยียวยาต่าง ๆ ของรัฐและการเยียวยาประชาชนที่ได้รับผลกระทบจากโควิด-19 3) ค่าของชีพ เช่น หลักเกณฑ์การรับเงินเยียวยา “โครงการเราชนะ”และ “ม.33 เรารักกัน” 4) เรื่องเสียงรบกวน/สั่นสะเทือน เช่น ปัญหามลพิษทางเสียงจากสถานบันเทิง สถานประกอบการ วัยรุ่นมั่วสุมดื่มสุรา รวมกลุ่มแข่งขันรถจักรยานยนต์ส่งเสียงดังรบกวน 5) โทรศัพท์ เช่น การปรับปรุงระบบการให้บริการทางโทรศัพท์ของหน่วยงานที่เกี่ยวข้องกับการแพร่ระบาดโควิด-19 6) ไฟฟ้า เช่น การแก้ไขปัญหากระแสไฟฟ้าขัดข้อง 7) การเมือง เช่น การชุมนุมทางการเมือง การแก้ไขกฎหมายรัฐธรรมนูญ 8) น้ําประปา เช่น การแก้ไขปัญหาน้ําประปาไม่ไหลและไม่มีคุณภาพ 9) บ่อนการพนัน และ 10) ถนน เช่น การก่อสร้างถนนและปรับปรุงถนนลูกรังเป็นทางลาดยาง เป็นต้น
“นายกรัฐมนตรียังเน้นให้ทุกส่วนราชการพัฒนาปรับปรุงการให้บริการด้านข้อมูลข่าวสาร การประชาสัมพันธ์ ต้องเผยแพร่ให้รวดเร็ว ขณะเดียวกันก็ต้องให้มีทีมตรวจสอบข่าวและให้ข้อมูลที่ถูกต้องเพื่อลดการเผยแพร่ข่าวปลอม และป้องกันการสร้างความสับสนแก่สาธารณชนด้วย” นายธนกร กล่าว
รัฐบาลไทย-ข่าวทำเนียบรัฐบาล-ปลัด พม. นำทีมลงพื้นที่น้ำท่วมมอบถุงยังชีพช่วยเหลือกลุ่มเปราะบางในจังหวัดสิงห์บุรีและอ่างทอง
วันอังคารที่ 12 ตุลาคม 2564
ปลัด พม. นําทีมลงพื้นที่น้ําท่วมมอบถุงยังชีพช่วยเหลือกลุ่มเปราะบางในจังหวัดสิงห์บุรีและอ่างทอง
ปลัด พม. นําทีมลงพื้นที่น้ําท่วมมอบถุงยังชีพช่วยเหลือกลุ่มเปราะบางในจังหวัดสิงห์บุรีและอ่างทอง
วันที่ 9 ต.ค. 64เวลา 13.00 น.นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)พร้อมด้วยนายอนุกูล ปีดแก้ว อธิบดีกรมพัฒนาสังคมและสวัสดิการ ลงพื้นที่จังหวัดสิงห์บุรี เพื่อมอบถุงยังชีพ จํานวน 200 ชุด ช่วยเหลือผู้ประสบภัยน้ําท่วม ณ องค์การบริหารส่วนตําบลประศุก อําเภออินทร์บุรี จังหวัดสิงห์บุรี จากนั้น ได้ลงพื้นที่เยี่ยมบ้านครอบครัวกลุ่มเปราะบางประสบปัญหาความเดือดร้อนและยากลําบากจากภัยน้ําท่วม จํานวน 3 ครอบครัว พร้อมทั้งมอบถุงยังชีพ นอกจากนี้ เวลา 15.00 น. ได้เดินทางไปลงพื้นที่จังหวัดอ่างทอง เพื่อมอบถุงยังชีพ จํานวน 200 ชุด ช่วยเหลือผู้ประสบภัยน้ําท่วม ณ วัดไทรย์นิโครธาราม ตําบลจรเข้ร้อง อําเภอไชโย จังหวัดอ่างทอง อีกทั้งได้ลงพื้นที่เยี่ยมบ้านครอบครัวกลุ่มเปราะบางที่ได้รับผลกระทบจากภัยน้ําท่วม จํานวน 5 ครอบครัว และได้มอบถุงยังชีพ ทั้งนี้ มีนายวีระศักดิ์ วิจิตร์แสงศรี ผู้ว่าราชการจังหวัดอ่างทอง นายสมชาย ลีหล้าน้อย รองผู้ว่าราชการจังหวัดสิงห์บุรี พร้อมด้วยพัฒนาสังคมและความมั่นคงของมนุษย์จังหวัด ทีม One Home พม. จังหวัด และผู้แทนหน่วยงานท้องถิ่นที่เกี่ยวข้อง รวมทั้งอาสาสมัครพัฒนาสังคมและความมั่นคงของมนุษย์ (อพม.) ลงพื้นที่บูรณาการให้ความช่วยเหลือร่วมกัน
นางพัชรีกล่าวว่า สําหรับการลงพื้นที่จังหวัดสิงห์บุรี ได้รับรายงานสถานการณ์อุทกภัย ว่า มีประชาชนได้รับผลกระทบ จํานวน 5 อําเภอ 5,652 ครัวเรือน ส่วนจังหวัดอ่างทอง มีประชาชนได้รับผลกระทบจํานวน 5 อําเภอ 5,054 ครัวเรือน วันนี้ ได้ลงพื้นที่เยี่ยมพี่น้องประชาชน ทําให้ตนและคณะได้เห็นสภาพความเป็นอยู่ ความยากลําบากจริงๆ ทั้งนี้ กระทรวง พม. ในฐานะหน่วยงานที่ดูแลด้านสังคมมีความห่วงใยพี่น้องประชาชนที่ประสบอุทกภัย จึงได้ลงพื้นที่ช่วยเหลือ โดยเฉพาะกลุ่มเปราะบางที่เป็นกลุ่มเป้าหมายของกระทรวง พม. ทั้งผู้สูงอายุ คนพิการ เด็ก เยาวชน ผู้ป่วยติดเตียง พ่อแม่เลี้ยงเดี่ยว รวมทั้งคนเร่ร่อน ไร้บ้าน โดยวันนี้ ได้นําถุงยังชีพมามอบให้เพื่อบรรเทาความเดือดร้อนในเบื้องต้น เป็นการมาหนุนเสริมและรวมพลังหน่วยงานหลัก เพราะว่าการช่วยเหลือโดยหน่วยงานใดหน่วยงานหนึ่งไม่สามารถช่วยเหลือได้ครอบคลุมทุกมิติ แต่เมื่อเรารวมพลังเป็นทีมประเทศไทยร่วมมือกันทั้งท้องถิ่น จังหวัด และกระทรวง เพื่อเข้ามาดูแลพี่น้องประชาชน นับเป็นพลังที่สําคัญที่จะช่วยทําให้พี่น้องประชาชนสามารถพ้นวิกฤติในครั้งนี้ไปได้
นางพัชรีกล่าวเพิ่มเติมว่า กระทรวง พม. เป็นหน่วยงานที่นําความห่วงใยของรัฐบาลมามอบให้พี่น้องประชาชนที่กําลังประสบอุทกภัย ซึ่งรัฐบาลและหน่วยงานภาครัฐไม่เคยทอดทิ้งใครไว้ข้างหลัง ทั้งนี้ หากพี่น้องประชาชนประสบปัญหาทางสังคม ได้รับความเดือดร้อนจากอุทกภัย สามารถติดต่อขอความช่วยเหลือได้ที่ ศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง สํานักงานพัฒนาสังคมและความมั่นคงของมนุษย์จังหวัดทั่วประเทศ และอาสาสมัครพัฒนาสังคมฯ (อพม.) ในพื้นที่
รัฐบาลไทย-ข่าวทำเนียบรัฐบาล-นายกฯ พร้อมต้อนรับ “นายกฯ สปป. ลาว” เยือนไทยอย่างเป็นทางการ ร่วมกำหนดวิสัยทัศน์ “ขับเคลื่อนความสัมพันธ์ไทย - ลาว” ระหว่างวันที่ 1 - 2 มิ.ย. 65
วันอังคารที่ 31 พฤษภาคม 2565
นายกฯ พร้อมต้อนรับ “นายกฯ สปป. ลาว” เยือนไทยอย่างเป็นทางการ ร่วมกําหนดวิสัยทัศน์ “ขับเคลื่อนความสัมพันธ์ไทย - ลาว” ระหว่างวันที่ 1 - 2 มิ.ย. 65
.....
พลเอก ประยุทธ์ จันทร์โอชา นายกรัฐมนตรี พร้อมต้อนรับ นายพันคํา วิพาวัน นายกรัฐมนตรีสาธารณรัฐประชาธิปไตยประชาชนลาว และภริยา ที่จะเดินทางเยือนประเทศไทยอย่างเป็นทางการในฐานะแขกของรัฐบาล ระหว่างวันที่ 1 - 2 มิ.ย. 65
.
โอกาสสําคัญครั้งนี้ ผู้นําทั้งสองประเทศจะหารือข้อราชการระหว่างกัน ร่วมกําหนดวิสัยทัศน์สําหรับขับเคลื่อนความสัมพันธ์ไทย - ลาว โดยเฉพาะในบริบทการฟื้นฟูเศรษฐกิจจากสถานการณ์โควิด-19 และเสริมสร้างความเข้มแข็งในการรับมือกับความผันผวนของสถานการณ์ระหว่างประเทศในปัจจุบัน รวมทั้งมิติความสัมพันธ์อื่น ๆ เช่น การค้าการลงทุน การไปมาหาสู่กันระหว่างประชาชน และการพัฒนาโครงสร้างพื้นฐานโดยเฉพาะการเชื่อมต่อรถไฟลาว - จีน กับระบบรางของไทย เป็นต้น
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รองโฆษกฯยันฝ่ายค้าน ต่างชาติยังคงสนใจลงทุนในไทย ของบสภาฯ3.96 แสนล้านบาทเสริมสร้างศักยภาพทางการแข่งขัน
วันพุธที่ 1 มิถุนายน 2565
รองโฆษกฯยันฝ่ายค้าน ต่างชาติยังคงสนใจลงทุนในไทย ของบสภาฯ3.96 แสนล้านบาทเสริมสร้างศักยภาพทางการแข่งขัน
รองโฆษกฯยันฝ่ายค้าน ต่างชาติยังคงสนใจลงทุนในไทย ของบสภาฯ3.96 แสนล้านบาทเสริมสร้างศักยภาพทางการแข่งขัน
วันนี้ (1 มิถุนายน 2565) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงการอภิปรายร่างพ.ร.บ.งบประมาณแผ่นดิน ประจําปี 2566 ซึ่งเนื้อหาบางส่วนมีการวิจารณ์จากสมาชิกสภาผู้แทนราษฏรฝ่ายค้านว่าโรงงานอุตสาหกรรมย้ายฐานการผลิต เพราะไม่เชื่อมั่นในรัฐบาลที่มาจากการรัฐประหารและสืบทอดอํานาจ ซึ่งหากดูตัวเลขจริงจะพบว่า ประเทศไทยยังคงได้รับความเชื่อมั่นจากนักลงทุนต่างชาติอย่างต่อเนื่อง แม้กระทั่งภายใต้สถานการณ์โควิด19 ดังเห็นได้จาก ในช่วง4 เดือนแรกปี 2565 (ม.ค.- เม.ย.) มีจํานวนนักลงทุนต่างชาติขออนุญาตประกอบธุรกิจ จํานวน 196 ราย เม็ดเงินลงทุนรวม 3.6 หมื่นล้านบาท ธุรกิจส่วนใหญ่อยู่ในอุตสาหกรรมเป้าหมาย (New S-Curve) อาทิ บริการให้ใช้แพลตฟอร์มแอปพลิเคชั่น บริการขุดเจาะปิโตรเลียม บริการตรวจสอบ ซ่อมแซมสินค้าประเภทเครื่องมือแพทย์ บริการสถานีอัดประจุไฟฟ้า บริการรับจ้างผลิตและประกอบรถยนต์ เป็นต้น
มากไปกว่านั้น หากดูตัวเลขจํานวนบริษัทจดทะเบียนจัดตั้งธุรกิจใหม่ ก็จะพบแนวโน้มในทิศทางเดียวกัน คือมีจํานวนเพิ่มขึ้น ตัวเลขระหว่างเดือนม.ค.- เม.ย.ปีนี้ มีบริษัทจดทะเบียนตั้งใหม่ทั่วประเทศ รวม 28,083 ราย คิดเป็นมูลค่าทุนจดทะเบียน 245,497 ล้านบาท สิ่งนี้สะท้อนถึงความมั่นใจของนักลงทุนทั้งในและต่างประเทศในการฟื้นตัวทางเศรษฐกิจและโอกาสเติบโตในระยะยาวของไทย ผ่านมาตรการกระตุ้นเศรษฐกิจในมิติต่างๆจากภาครัฐ
นางสาวรัชดา กล่าวต่อว่า สําหรับในร่างพ.ร.บ.งบประมาณปี 2566 นี้ ภายใต้ยุทธศาสตร์เสริมสร้างความสามารถทางการแข่งขันของประเทศ รัฐบาลได้เสนอของบประมาณไว้ที่ 3.96 แสนล้านบาท โดยแบ่งเป็นเป้าหมายอาทิ มุ่งเป้าเป็นประเทศชั้นนําด้านสินค้าเกษตรและเกษตรแปรรูปมูลค่าสูง งบประมาณ 8 หมื่นล้านบาท ประตูการค้าการลงทุนและยุทธศาสตร์ทางโลจิสติกส์ 1.18 แสนล้านบาท เขตพัฒนาพิเศษภาคตะวันออก (EEC) 1.1 หมื่นล้านบาท จุดหมายการท่องเที่ยวที่เน้นคุณภาพและยั่งยืน 7.27 พันล้านบาท เป็นต้น จึงหวังว่า ร่างพ.ร.บ.งบประมาณประจําปี 2566 จะได้รับการสนับสนุนจากสมาชิกสภาผู้แทนราษฏร เพื่อใช้ในการขับเคลื่อนประเทศในช่วงเวลาอันสําคัญยิ่งเช่นนี้
รัฐบาลไทย-ข่าวทำเนียบรัฐบาล-ครม. เห็นชอบร่างบันทึกความเข้าใจ ไทย-จีน 5 โครงการภายใต้กองทุนพิเศษแม่โขง-ล้านช้าง ยกปรัชญาเศรษฐกิจพอเพียงแก้ปัญหาความยากจน
วันอังคารที่ 28 ธันวาคม 2564
ครม. เห็นชอบร่างบันทึกความเข้าใจ ไทย-จีน 5 โครงการภายใต้กองทุนพิเศษแม่โขง-ล้านช้าง ยกปรัชญาเศรษฐกิจพอเพียงแก้ปัญหาความยากจน
ครม. เห็นชอบร่างบันทึกความเข้าใจ ไทย-จีน 5 โครงการภายใต้กองทุนพิเศษแม่โขง-ล้านช้าง ยกปรัชญาเศรษฐกิจพอเพียงแก้ปัญหาความยากจน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 28 ธันวาคม 2564 ว่า ครม.เห็นชอบร่างบันทึกความเข้าใจว่าด้วยความร่วมมือในโครงการภายใต้กองทุนพิเศษแม่โขง- ล้านช้าง ประจําปี พ.ศ.2564 ของ 3 กระทรวง รวม 5 โครงการ วงเงินรวม 1.49 ล้านเหรียญสหรัฐ ที่จะมีการลงนามบันทึกความเข้าใจภายในเดือนธันวาคม 2564 นี้ ระหว่างผู้แทนกระทรวงการท่องเทีและกีฬา กระทรวงเกษตรและสหกรณ์ กระทรวงมหาดไทย กับสถานเอกอัครราชทูตสาธารณรัฐประชาชนจีนประจําประเทศไทย เพื่อขอรับการสนับสนุนงบประมาณจากประเทศจีนภายใต้กองทุนฯ ตามวัตถุประสงค์การสร้างชุมชนแห่งการแบ่งปันเพื่อให้เกิดสันติภาพและความมั่นคงในอนาคตต่อสมาชิกแม่โขง- ล้านช้าง และปฏิบัติตามเจตนารมณ์ในการปรึกษาหารือร่วมกัน ช่วยเหลือกัน และมีผลประโยชน์ร่วมกัน ของประเทศสมาชิก ซึ่งประกอบด้วย ลาว กัมพูชา เมียนมา ไทย เวียดนาม และจีน
รายละเอียด 5 โครงการ ประกอบด้วย
1.กระทรวงการท่องเที่ยวและกีฬา โครงการมาตรฐานแหล่งท่องเที่ยวในบริเวณลุ่มแม่น้ําโขงเพื่อการพัฒนาการท่องเที่ยวอย่างยั่งยืน วงเงิน 368,300 ดอลลาร์สหรัฐ (ประมาณ 12.40 ล้านบาท) ดําเนินการ 1)ออกแบบมาตรฐานการท่องเที่ยวอย่างยั่งยืน 2)ส่งเสริมการรักษาสิ่งแวดล้อมและวัฒนธรรม และ 3)เพิ่มขีดความสามารถให้แก่องค์การจัดการแหล่งท่องเที่ยวในแต่ละแหล่งท่องเที่ยว
2.กระทรวงเกษตรและสหกรณ์ 3 โครงการ ประกอบด้วย (1)โครงการขยายและพัฒนาความร่วมมือการค้าเมล็ดพันธุ์พืชอาหารสัตว์ วงเงิน 347,300 ดอลลาร์สหรัฐ (ประมาณ 11.70 ล้านบาท) (2)โครงการวิจัยระบบการปลูกพืชยืนต้นที่เหมาะสมสําหรับพื้นที่สูง วงเงิน 57,600 ดอลลาร์สหรัฐ (ประมาณ 1.94 ล้านบาท) ดําเนินการศึกษาการปลูกไม้ยืนต้นแบบผสมผสานเพื่อทดแทนการปลูกพืชไร่เชิงเดี่ยว และร่วมหารือแลกเปลี่ยนแนวทางการพัฒนาเกษตรที่ยั่งยืนระหว่างกลุ่มประเทศแม่น้ําโขง-ล้านช้าง(3)การพัฒนาการผลิตเมล็ดพันธุ์พืชปุ๋ยสดอย่างยั่งยืนภายใต้กรอบความร่วมมือแม่โขง-ล้านช้าง วงเงิน 307,000 ดอลลาร์สหรัฐ (ประมาณ 10.34 ล้านบาท) ดําเนินการศึกษาวิเคราะห์สถานการณ์การผลิตเมล็ดพันธุ์พืชปุ๋ยสดและสร้างหลักสูตรการฝึกอบรมเกษตรกรผู้ผลิตเมล็ดพันธุ์พืชปุ๋ยสด
3.กระทรวงมหาดไทย โครงการการพัฒนาคุณภาพชีวิตแบบบูรณาการอย่างยั่งยืนตามแนวคิดปรัชญาของเศรษฐกิจพอเพียง วงเงิน 406,700 ดอลลาร์สหรัฐ (ประมาณ 13.70 ล้านบาท) ดําเนินการแลกเปลี่ยนความรู้และสร้างแบบจําลองเกี่ยวกับการขจัดความยากจน และสร้างหมู่บ้านต้นแบบให้เป็นชุมชนแห่งการเรียนรู้เพื่อการพัฒนาที่ยั่งยืน โดยใช้แนวคิดปรัชญาของเศรษฐกิจพอเพียง
รัฐบาลไทย-ข่าวทำเนียบรัฐบาล-‘มนัญญา’ นำกรมวิชาการเกษตรแจกกัญชา 2 ต้นต่อครัวเรือน เป้าหมาย 1 ล้านต้น
วันศุกร์ที่ 10 มิถุนายน 2565
‘มนัญญา’ นํากรมวิชาการเกษตรแจกกัญชา 2 ต้นต่อครัวเรือน เป้าหมาย 1 ล้านต้น
‘มนัญญา’ นํากรมวิชาการเกษตรแจกกัญชา 2 ต้นต่อครัวเรือน เป้าหมาย 1 ล้านต้น เปิดลงทะเบียน 16 มิ.ย. ที่ศวพ.ทั่วประเทศและ ออนไลน์ พร้อมตั้งศูนย์ 3 ก. คู่คิดประชาชน
นางสาวมนัญญา ไทยเศรษฐ์รัฐมนตรีช่วยว่าการกระทรวงเกษตรและสหกรณ์ เปิดเผยในโอกาส ร่วมพิธีเปิดงาน “มหกรรม 360 องศา ปลดล็อคกัญชา ประชาชนได้อะไร” โดยมี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธาน และพิธีมอบต้นกล้ากัญชา 1,000 ต้น ให้กับตัวแทนชุมชน ณ สนามช้างอินเตอร์เนชั่นแนล เซอร์กิต อําเภอเมือง จังหวัดบุรีรัมย์ ว่า กระทรวงเกษตรฯ โดยกรมวิชาการเกษตรจะแจกต้นกัญชาให้ประชาชนที่สนใจครัวเรือนละ 2ต้น ตามเป้าหมาย1ล้านต้นของรัฐบาลหรือประมาณ 500,000 ครัวเรือน ภายหลังการปลดล็อกวันที่9มิ.ย.2565ให้กัญชา กัญชง และกระท่อม ไม่เป็นพืชในบัญชียาเสพติดอีกต่อไป ทั้งนี้สามารถลงทะเบียนแจ้งความจํานงได้ตั้งแต่วันที่16มิ.ย.65เป็นต้นไป ที่ศูนย์วิจัยและพัฒนาการเกษตร (ศวพ.) ของกรมวิชาการเกษตรทั่วประเทศซึ่งมีอยู่53จังหวัด กรณีจังหวัดใดไม่มี ศวพ.ให้ลงทะเบียนได้ที่สํานักงานสหกรณ์จังหวัดนั้นๆ หรือผ่านระบบออนไลน์
"กระทรวงเกษตรฯ เตรียมแจกต้นกัญชาให้ครัวเรือนละ 2ต้น ทั้งหมดเป็นสายพันธุ์ไทย ซึ่งพันธุ์ที่แจกหลักๆ คือ พันธุ์อิสระ01พัฒนาพันธุ์โดยกรมการแพทย์ กรมวิชาการเกษตรและมูลนิธิวนเกษตรอินทรีย์ ซึ่งเป็นพันธุ์รับรองเมื่อ29ม.ค.64 นอกจากนั้นจะมีกระทรวงสาธารณสุขสนับสนุนเมล็ดพันธุ์ในโครงการนี้ด้วยต้องบอกว่าสายพันธุ์ของไทยไม่เป็นรองใคร มีสายพันธุ์ไทยต่างๆ ที่เหมาะสมกับภูมิประเทศ เช่น สายพันธ์หางกระรอก ตะนาวศรี หางเสือ ภูพาน ที่พี่น้องประชาชนหาเมล็ดมาปลูกได้ หากจับจองใน 1 ล้านต้นไม่ทัน อีกทั้งขณะนี้มีผู้มาขอขึ้นทะเบียนพันธุ์กัญชาอย่างต่อเนื่อง ฉนั้นอนาคตจะเห็นสายพันธุ์ไทยดีๆ อีกมาก อย่างไรก็ตามฝากเตือนประชาชนว่า เนื่องจากขณะนี้มีเมล็ดพันธุ์ผิดกฎหมายลักลอบจําหน่ายกันแพร่หลาย เพราะฉนั้นขอประชาชนตรวจสอบก่อนซื้อโดยให้พิจารณาจากใบอนุญาตของกรมวิชาการเกษตร ซึ่งจะต้องติดแสดงไว้ให้ประชาชนเห็นชัดเจน ผู้ค้ารายใดไม่แสดงให้เห็น ต้องคิดไว้ก่อนว่าอาจเป็นการนําเข้าไม่ถูกต้องหรือเป็นพันธุ์ที่ยังไม่ได้รับรองจากรมวิชาการเกษตรซื้อไปอาจไม่งอกหรือเปอร์เซ็นต์การงอกต่ําไม่คุ้มกับเงินที่เสียไป”นางสาวมนัญญา กล่าว
นายระพีภัทร์ จันทรศรีวงศ์ อธิบดีกรมวิชาการเกษตร กล่าวว่า กรมวิชาการเกษตรวางแผนแจก1ล้านต้นระหว่างเดือน มิ.ย.- ธ.ค.65โดยจะจัดแจกได้เดือนละ1 - 2แสนต้น ผู้ลงทะเบียนจะได้รับต้นกัญชาหลังลงทะเบียนประมาณ 30วัน สาเหตุมาจากเพิ่งมีการปลดจากบัญชียาเสพติด กรมวิชาการเกษตรต้องเริ่มเพาะซึ่งต้องใช้เวลาประมาณ21 - 30วันต่อรอบการผลิตดังนั้นแต่ละพื้นที่จะรับต้นกัญชาได้ในเวลาที่ต่างกันจนครบ 1 ล้านต้น สําหรับกรุงเทพฯและปริมณฑลสามารถลงทะเบียนที่ศูนย์บริการเบ็ดเสร็จ ตั้งแต่16มิ.ย.หรือผ่านระบบออนไลน์ซึ่งกรมฯ จะออกแบบให้ใช้ง่ายที่สุด
"กรมได้ตั้งศูนย์บริการเบ็ดเสร็จพืชกัญชา กัญชง กระท่อม ที่ตึกกสิกรรม กรมวิชาการเกษตร มหาวิทยาลัยเกษตรศาสตร์ และสายด่วน (hotline)1174.เป็นศูนย์รวมความรู้หรือตอบข้อสงสัยเป็นคู่คิดให้กับพี่น้องประชาชนในทุกด้านของพืชทั้ง3 ชนิด เพราะเรามองว่าอนาคตจะมีการพัฒนาระบบการปลูก การค้าไปอีกหลากหลายด้าน ประชาชนจะไม่ต้องไปเสียเวลาให้มาถามที่นี่จุดเดียวจบครบทุกเรื่องและอนาคตจะมีการปรับปรุงระบบให้ดียิ่งขึ้นเรื่อยๆ เพื่อตอบโจทย์ความต้องการของประชาชนทุกมิติ" นายระพีภัทร์กล่าว
รัฐบาลไทย-ข่าวทำเนียบรัฐบาล-กอช. ร่วมกับ สพฐ. ชวนเยาวชนนักพูด ส่งผลงานเข้าประกวดสุนทรพจน์ “ออมกับ กอช. เพื่อความมั่นคงในอนาคต” ชิงทุนการศึกษารางวัลรวมกว่า 30,000 บาท
วันพฤหัสบดีที่ 15 กรกฎาคม 2564
กอช. ร่วมกับ สพฐ. ชวนเยาวชนนักพูด ส่งผลงานเข้าประกวดสุนทรพจน์ “ออมกับ กอช. เพื่อความมั่นคงในอนาคต” ชิงทุนการศึกษารางวัลรวมกว่า 30,000 บาท
กองทุนการออมแห่งชาติ (กอช.) ร่วมกับ สนง.คณะกรรมการการศึกษาขั้นพื้นฐาน (สพฐ.) จัดกิจกรรมประกวดสุนทรพจน์ หัวข้อ “ออมกับ กอช. เพื่อความมั่นคงในอนาคต” ในเขตพื้นที่กรุงเทพมหานครและปริมณฑล เพื่อชิงทุนการศึกษารางวัลรวมกว่า 30,000 บาท พร้อมใบประกาศเกียรติคุณ
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กองทุนการออมแห่งชาติ (กอช.) ร่วมกับ สํานักคณะกรรมการการศึกษาขั้นพื้นฐาน (สพฐ.) จัดกิจกรรมประกวดสุนทรพจน์ หัวข้อ “ออมกับ กอช. เพื่อความมั่นคงในอนาคต” ในเขตพื้นที่กรุงเทพมหานครและปริมณฑล เพื่อชิงทุนการศึกษารางวัลรวมกว่า 30,000 บาท โดยรางวัลชนะเลิศจะได้รับใบประกาศเกียรติคุณจากรัฐมนตรีว่าการกระทรวงศึกษาธิการ เพื่อส่งเสริมให้นักเรียนที่กําลังศึกษาอยู่ชั้นมัธยมศึกษาตอนปลาย หรือเทียบเท่า อายุ 15 ปีขึ้นไป ได้เข้าใจการวางแผนการออมเงินในอนาคตตั้งแต่ในวัยเรียน และเห็นถึงประโยชน์ระยะยาวของการออมเงินเป็นสิ่งสําคัญ พร้อมส่งเสริมการใช้ภาษาไทยคุณค่าการสื่อสาร และร่วมกันอนุรักษ์เอกลักษณ์ทางวัฒนธรรมอันล้ําค่าของชาติให้คงอยู่ตลอดไป
สําหรับผู้ที่สนใจสามรถส่งผลงานเข้าประกวดได้คนละ 1 ผลงาน โดยจะต้องเป็นสมาชิก กอช. ซึ่งผู้เข้าประกวดจะต้องส่งคลิปวิดีโอการกล่าวสุนทรพจน์ ความยาวไม่น้อยกว่า 5 นาที พร้อมบทสุนทรพจน์ ความยาวไม่เกิน ๒ หน้าขนาด A4 ทั้งนี้ผู้เข้าร่วมประกวดสามารถส่งใบสมัคร พร้อมผลงานคลิปวิดีโอและบทสุนทรพจน์ ทางอีเมลล์ nsfspeech@nsf.or.th ได้ตั้งแต่วันนี้ ถึงวันที่ 31 สิงหาคม 2564 ผลงานที่ส่งเข้าประกวดทุกชิ้นจะได้รับใบประกาศเกียรติคุณ และสถาบันการศึกษาที่มีผลงานส่งเข้าประกวดจะได้รับใบประกาศเกียรติคุณด้วย ศึกษารายละเอียดการสมัครเพิ่มเติมได้ที่เว็บไซต์ กอช. “www.nsf.or.th” สอบถามข้อมูลเพิ่มเติม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-"เลือดในกาย ที่ไหลหยดลง...ยังคงอยู่ คู่แผ่นดินสยาม"
วันจันทร์ที่ 14 มีนาคม 2565
"เลือดในกาย ที่ไหลหยดลง...ยังคงอยู่ คู่แผ่นดินสยาม"
๘ เมษายน ๒๕๖๕
๑๓๕ ปี กระทรวงกลาโหม
“กลาโหมเทิดราชา รักษ์ราษฎร์ ชาติมั่นคง"
#กลาโหม135ปี
รัฐบาลไทย-ข่าวทำเนียบรัฐบาล-คลังเตรียมเปิดลงทะเบียนบัตรสวัสดิการฯ รอบใหม่ ใช้เกณฑ์รายได้ครัวเรือน
วันจันทร์ที่ 13 กันยายน 2564
คลังเตรียมเปิดลงทะเบียนบัตรสวัสดิการฯ รอบใหม่ ใช้เกณฑ์รายได้ครัวเรือน
....
กระทรวงการคลัง เตรียมเปิดลงทะเบียนบัตรสวัสดิการแห่งรัฐรอบใหม่ เพื่อเปิดโอกาสให้กลุ่มผู้มีรายได้น้อย ที่ยังไม่เคยได้รับสิทธิ ให้สามารถเข้ามาสมัครได้ ส่วนกลุ่มเดิมที่มีบัตรสวัสดิการฯ อยู่แล้วจะต้องเข้าร่วมคัดกรองคุณสมบัติใหม่เพื่อรับสิทธิได้เช่นกัน
.
ขณะเดียวกัน จะปรับคุณสมบัติใหม่ให้รัดกุมยิ่งขึ้น เพื่อช่วยเหลือกลุ่มผู้มีรายได้น้อยตัวจริง และป้องกันการแอบอ้างสิทธิ เช่น ปรับเกณฑ์รายได้ขั้นต่ําจากเดิมกําหนดไว้คนละไม่เกิน 100,000 บาทต่อปี ให้ใช้เป็นเกณฑ์รายได้ครัวเรือนแทน รวมถึงจะนําทรัพย์สินมาเป็นเกณฑ์พิจารณาด้วย เช่น บ้าน ที่ดิน หรือสลากออมทรัพย์ต่าง ๆ
.
ส่วนระยะเวลาการเปิดลงทะเบียน จะดูความเหมาะสมกับสถานการณ์การระบาดของโรคโควิด-19 เพื่อลดการรวมกลุ่มในช่วงการลงทะเบียน และเสี่ยงต่อการแพร่ระบาดของโรค
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐบาลจัดงานวันชาติไทยภายงาน World Expo 2020 ณ เมืองดูไบ พร้อม สร้างความเชื่อมั่นนักธุรกิจในกิจกรรมส่งเสริมอุตสาหกรรมไมซ์
วันเสาร์ที่ 4 ธันวาคม 2564
รัฐบาลจัดงานวันชาติไทยภายงาน World Expo 2020 ณ เมืองดูไบ พร้อม สร้างความเชื่อมั่นนักธุรกิจในกิจกรรมส่งเสริมอุตสาหกรรมไมซ์
รัฐบาลจัดงานวันชาติไทยภายงาน World Expo 2020 ณ เมืองดูไบ พร้อมสร้างความเชื่อมั่นนักธุรกิจในกิจกรรมส่งเสริมอุตสาหกรรมไมซ์ นายกรัฐมนตรีมั่นใจจัดแสดง Thailand Pavilion ตลอด 6 เดือน หนุนดึงนักลงทุน ท่องเที่ยวเข้าไทย
วันที่4ธ.ค.64น.ส.ไตรศุลีไตรสรณกุลรองโฆษกประจําสํานักนายกรัฐมนตรีกล่าวว่าในวันที่5ธ.ค. 64ซึ่งเป็นวันคล้ายวันพระราชสมภพพระบาทสมเด็จพระบรมชนาธิเบศรมหาภูมิพลอดุลยเดชมหาราชบรมนาถบพิตรวันชาติไทยและวันพ่อแห่งชาติรัฐบาลไทยโดยสํานักงานส่งเสริมการจัดการประชุมและนิทรรศการ(องค์การมหาชน) (สปปน.)ได้จัดงานวันชาติไทยภายในงาน“เวิลด์เอ็กซ์โป2020ดูไบ” (World Expo 2020 Dubai)ณเมืองดูไบประเทศสหรัฐอาหรับเอมิเรตส์
โดยระหว่างวันที่4-8ธ.ค. 64คณะผู้แทนจากประเทศไทยซึ่งประกอบด้วยนายชัยวุฒิธนาคมนานุสรณ์รมว.ดิจิทัลเพื่อเศรษฐกิจและสังคมนายพลพีร์สุวรรณฉวีรองเลขาธิการนายกรัฐมนตรีฝ่ายการเมืองนางอรรชกาสีบุญเรืองประธานกรรมการสปปน.นายจิรุตถ์อิศรางกูรณอยุธยาผู้อํานวยการสสปน.นายวราวุธภู่อภิญญาเอกอัครราชทูตไทยณกรุงอาบูดาบีนายชัยรัตน์ศิริวัฒน์กงกุลใหญ่ณเมืองดูไบพร้อมผู้บริหารจากหน่วยงานที่เกี่ยวข้องจะเข้าร่วมในในกิจกรรมส่งเสริมอุตสาหกรรมไมซ์ในโอกาสวันชาติไทยในครั้งนี้
งานวันชาติไทยจะจัดขึ้นณAl Wasl Plazaศูนย์กลางของสถานที่จัดแสดงงานWorld Expo 2020 Dubaiโดยมีคณะผู้แทนจากไทยและคณะผู้แทนจากรัฐบาลสหรัฐอาหรับเอมิเรตส์เข้าร่วมด้วยโดยในงานจะมีพิธีเชิญธงชาติไทยขึ้นสู่ยอดเสาการกล่าวสุนทรพจน์ระหว่างผู้แทนรัฐบาลไทยและรัฐบาลสหรัฐอาหรับเอมิเรตส์พร้อมการแสดงวัฒนธรรมชุดMiracle of Smile
น.ส.ไตรศุลีกล่าวว่างานวันชาติไทยที่มีขึ้นระหว่างที่ประเทศไทยร่วมจัดแสดงอาคารศาลาไทยหรือThailand Pavilion World Expo 2020 Dubai ระหว่างวันที่1ต.ค. 64- 31มี.ค. 65เป็นส่วนหนึ่งของการร่วมส่งเสริมให้ทั้งนักลงทุนนักท่องเที่ยวต่างชาติรู้จักประเทศไทยความเป็นไทยและวันชาติของไทยมากยิ่งขึ้นเพิ่มเติมจากที่ในการร่วมงานWorld Expoทุกครั้งThailand Pavilionของไทยจะได้รับความสนใจจากผู้เข้าชมเป็นอันดับต้นๆของโลก
“พล.อ.ประยุทธ์จันทร์โอชานายกรัฐมนตรีและรมว.กลาโหมและรัฐบาลมั่นใจว่าWorld Expo 2020 Dubaiตลอด6เดือนจะมีส่วนสําคัญดึงดูดการลงทุนต่างชาติเข้ามายังประเทศไทยรวมถึงส่งเสริมการประชาสัมพันธ์การเปิดประเทศที่ขณะนี้รัฐบาลมีนโยบายทยอยเปิดประเทศรับนักท่องเที่ยวภายใต้นโยบายเฝ้าระวังโควิด-19ที่เข้มงวด”น.ส.ไตรศุลีกล่าว
รองโฆษกประจําสํานักนายกรัฐมนตรีกล่าวว่าช่วงระหว่างการเข้าร่วมงานวันชาติไทยที่เมืองดูไบครั้งนี้คณะผู้แทนไทยจะได้เยี่ยมชมPavilionของประเทศต่างๆในงานWorld Expo 2020 Dubaiของประเทศต่างๆอาทิPavilionของสหรัฐอาหรับเอมิเรตส์สหรัฐฯจีนพร้อมกับมีการพบนักธุรกิจไมซ์เพื่อแลกเปลี่ยนให้ข้อมูลและสร้างความเชื่อมั่นต่ออุตสาหกรรมไมซ์ในประเทศไทย
——————-
รัฐบาลไทย-ข่าวทำเนียบรัฐบาล-อย. ยืนยัน หน้ากากอนามัยที่ขึ้นทะเบียน มีคุณภาพตามมาตรฐาน พร้อมแนะวิธีตรวจสอบ
วันศุกร์ที่ 3 ธันวาคม 2564
อย. ยืนยัน หน้ากากอนามัยที่ขึ้นทะเบียน มีคุณภาพตามมาตรฐาน พร้อมแนะวิธีตรวจสอบ
.....
สํานักงานคณะกรรมการอาหารและยา (อย.) ยืนยัน หน้ากากอนามัยทางการแพทย์และหน้ากาก N95 ทางการแพทย์ที่ผ่านการขึ้นทะเบียน จาก อย. มีคุณภาพและเป็นไปตามมาตรฐานที่กําหนด
.
ขณะเดียวกัน ยังควบคุมดูแลและมีมาตรการตรวจสอบเฝ้าระวังผลิตภัณฑ์สุขภาพในท้องตลาดอย่างต่อเนื่อง และดําเนินการกับบริษัทที่มีผลการทดสอบไม่เป็นไปตามข้อกําหนด เพื่อให้ประชาชนได้รับผลิตภัณฑ์ที่มีคุณภาพ
.
ก่อนซื้อ สามารถตรวจสอบหน้ากากอนามัยทางการแพทย์ ที่ผ่านการขึ้นทะเบียนจาก อย. ได้จากเลขที่ใบรับจดแจ้งหรือเลขที่ที่ปรากฏอยู่ในกรอบของ อย. บนฉลากของผลิตภัณฑ์ ได้ที่เว็บไซต์ อย.www.fda.moph.go.thหัวข้อ “ตรวจสอบผลิตภัณฑ์” หรือสอบถามเพิ่มเติม ที่ สายด่วน อย. 1556
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ธ.ก.ส. เตือนระวังมิจฉาชีพแอบอ้างเรียกเก็บเงินลูกค้า
วันพฤหัสบดีที่ 3 มีนาคม 2565
ธ.ก.ส. เตือนระวังมิจฉาชีพแอบอ้างเรียกเก็บเงินลูกค้า
ธ.ก.ส.พบพฤติกรรมหลอกลวง เตือน! ลูกค้าระวังมิจฉาชีพแอบอ้างช่วยชําระหนี้และขอข้อมูลเพื่อทําธุรกรรมในนามบริษัท ชี้อย่าด่วนติดต่อกลับ อย่าให้ข้อมูลหรือทําธุรกรรมใดๆ ทั้งสิ้น
ธ.ก.ส.พบพฤติกรรมหลอกลวง เตือน! ลูกค้าระวังมิจฉาชีพแอบอ้างช่วยชําระหนี้และขอข้อมูลเพื่อทําธุรกรรมในนามบริษัท ชี้อย่าด่วนติดต่อกลับ อย่าให้ข้อมูลหรือทําธุรกรรมใด ๆ ทั้งสิ้น และหากพบเห็นการแอบอ้างหรือต้องการสอบถามเพิ่มเติม ติดต่อ ธ.ก.ส. ใกล้บ้าน Call Center 02 555 0555 หรือ Facebook: ธกส BAAC Thailand
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ด้วยมีมิจฉาชีพที่แอบอ้างชื่อในนามบริษัท เอสพีแอล อัลฟ่า เทค จํากัด ได้จัดส่งเอกสารมายังธนาคาร พร้อมข้อมูลสินเชื่อของลูกค้า ธ.ก.ส.และมิใช่ลูกค้า ธ.ก.ส. โดยให้ธนาคารดําเนินการตัดเงินจากบัญชีธนาคารทหารไทย ชื่อบัญชี บริษัท เอสพีแอล อัลฟ่า เทค จํากัด ซึ่งอ้างว่ามีเงินในบัญชีมากกว่า 97 ล้านยูโร เพื่อชําระหนี้ให้แก่บุคคลซึ่งเป็นลูกค้าธนาคาร นั้น
พฤติกรรมดังกล่าว ดูผิดปกติน่าสงสัย ธนาคารจึงได้ประสานงานกับสํานักงานป้องกันและปราบปรามการฟอกเงิน (ปปง.) เพื่อช่วยตรวจสอบข้อมูลของ บริษัท เอสพีแอล อัลฟ่า เทค จํากัด ในการยืนยันตัวตน ที่มาของช่องทางการเงิน ข้อมูลหนี้รายบุคคล ที่อยู่บริษัทฯ ซึ่งพบว่า ไม่สามารถทําการติดต่อบริษัทฯ หรือบุคคลดังกล่าวที่ระบุมาในเอกสาร โดยเลขที่บัญชีดังกล่าวไม่มีอยู่ในธนาคารทหารไทยและไม่มีเงินโอนมาจากต่างประเทศ รวมถึงสถานที่ตั้งสํานักงานไม่มีความน่าเชื่อถือ จึงสันนิษฐานได้ว่า บริษัทฯ และบุคคลดังกล่าว เป็นอีกหนึ่งพฤติกรรมหลอกลวง แอบอ้าง โดยอ้างอิง ธ.ก.ส. เพื่อให้ได้มาซึ่งข้อมูลของลูกค้า ธนาคารจึงขอแจ้งเตือนลูกค้าให้ทราบก่อนการให้ข้อมูลหรือการทําธุรกรรมผ่านบริษัทฯ ในลักษณะดังกล่าว เพื่อป้องกันการเข้าใจผิดและการนําข้อมูลลูกค้าไปหาผลประโยชน์อื่น
ปัจจุบันมีมิจฉาชีพหลอกลวงหลากหลายรูปแบบผ่านช่องทางต่าง ๆ ทั้งโทรศัพท์ ไปรษณีย์ จนถึงสื่อสังคมออนไลน์ ธ.ก.ส. ขอให้ลูกค้าระมัดระวังในการติดต่อ ให้ข้อมูลหรือทําธุรกรรมการเงินต่าง ๆ หากพบเห็นการแอบอ้างหรือต้องการสอบถามรายละเอียดเพิ่มเติม สามารถติดต่อได้ที่ ธ.ก.ส. สาขาใกล้บ้าน Call Center 02 555 0555 ได้ตลอด 24 ชั่วโมงรวมถึงช่องทางออนไลน์ www.baac.or.th หรือ Facebook: ธกส BAAC Thailand ทั้งนี้ธนาคารจะรับฟังข้อสังเกตเพื่อนําไปตรวจสอบและดําเนินการทางกฎหมายต่อไป
รัฐบาลไทย-ข่าวทำเนียบรัฐบาล-รองปลัดฯ วรวรรณ เยี่ยมชมการดำเนินงาน โครงการ Rubber City นิคมอุตสาหกรรมภาคใต้
วันจันทร์ที่ 1 สิงหาคม 2565
รองปลัดฯ วรวรรณ เยี่ยมชมการดําเนินงาน โครงการ Rubber City นิคมอุตสาหกรรมภาคใต้
รองปลัดฯ วรวรรณ เยี่ยมชมการดําเนินงาน โครงการ Rubber City นิคมอุตสาหกรรมภาคใต้
รัฐบาลไทย-ข่าวทำเนียบรัฐบาล-รมว.สุชาติ ชี้ไทยพร้อมส่งช่างเชื่อมมาตรฐานลุยตลาดซาอุ
วันอังคารที่ 31 พฤษภาคม 2565
รมว.สุชาติ ชี้ไทยพร้อมส่งช่างเชื่อมมาตรฐานลุยตลาดซาอุ
รมว.สุชาติ เผย กระทรวงแรงงาน โดยกรมพัฒนาฝีมือแรงงานมีศูนย์ฝึกอบรมช่างเชื่อมนานาชาติ ตามความร่วมมือกับเยอรมัน เป็นศูนย์ Excellence Center ด้านงานเชื่อมที่ได้มาตรฐานสากล จึงมีความพร้อมพัฒนาทักษะช่างเชื่อมที่ได้มาตรฐานทํางานทั้งในและนอกประเทศ
รัฐบาลไทย-ข่าวทำเนียบรัฐบาล-โอนต่อเนื่อง! เงินประกันรายได้ชาวนา 4.68 ล้านครัวเรือน รวมโอนแล้ว 10 งวด 83,483 ล้านบาท
วันอาทิตย์ที่ 26 ธันวาคม 2564
โอนต่อเนื่อง! เงินประกันรายได้ชาวนา 4.68 ล้านครัวเรือน รวมโอนแล้ว 10 งวด 83,483 ล้านบาท
.....
ธนาคารเพื่อการเกษตรและสหกรณ์การเกษตร (ธ.ก.ส.) เผยความคืบหน้าการโอนเงินโครงการประกันรายได้เกษตรกรผู้ปลูกข้าว ปี 2564/65 งวดที่ 1 - 10 รวมแล้วกว่า 83,483 ล้านบาท มีเกษตรกรได้รับประโยชน์กว่า 4,683,606 ครัวเรือน
.
เพื่อช่วยเหลือเกษตรกรผู้ปลูกข้าวให้ได้รับผลตอบแทนที่เหมาะสม ป้องกันความเสี่ยงด้านราคา ช่วยแก้ไขปัญหาราคาตกต่ําจากสถานการณ์โลก โดยประกันรายได้ข้าว 5 ชนิด ได้แก่ ข้าวเปลือกหอมมะลิ ข้าวเปลือกหอมมะลินอกเขต ข้าวเปลือกเจ้า ข้าวเปลือกหอมปทุมธานี และข้าวเปลือกเหนียว
.
เกษตรกรสามารถตรวจสอบผลการโอนเงินได้ทางแอปฯ A-Mobile ตลอด 24 ชม. และเบิกถอนเงินสดผ่านตู้ ATM ของ ธ.ก.ส. ทั่วประเทศ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เผย ป.ป.ส.ร่วมมือมหาวิทยาลัยวิจัยเห็ดขี้ควายสกัดทำยารักษาโรคซึมเศร้า หลังบริษัทยายักษ์ใหญ่ยุโรป-อเมริกาจดสิทธิบัตรทดลองผู้ป่วย
วันอาทิตย์ที่ 14 สิงหาคม 2565
รัฐมนตรีว่าการกระทรวงยุติธรรม เผย ป.ป.ส.ร่วมมือมหาวิทยาลัยวิจัยเห็ดขี้ควายสกัดทํายารักษาโรคซึมเศร้า หลังบริษัทยายักษ์ใหญ่ยุโรป-อเมริกาจดสิทธิบัตรทดลองผู้ป่วย
รัฐมนตรีว่าการกระทรวงยุติธรรม เผย ป.ป.ส.ร่วมมือมหาวิทยาลัยวิจัยเห็ดขี้ควายสกัดทํายารักษาโรคซึมเศร้า หลังบริษัทยายักษ์ใหญ่ยุโรป-อเมริกาจดสิทธิบัตรทดลองผู้ป่วย เตือนวัยรุ่นอย่าหามาเสพเพราะผิดกฎหมาย-มีอันตรายถึงชีวิต
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า หลังจากการปลดล็อกพืชกระท่อมออกจากบัญชียาเสพติด ซึ่งทําให้กลายเป็นพืชเศรษฐกิจตัวใหม่ ประชาชนหันมาปลูกและมีการซื้อขายกันเป็นจํานวนมาก พืชอีกตัวหนึ่งซึ่งทาง ป.ป.ส.กําลังศึกษาและทําการวิจัยถึงประโยชน์ คือ เห็ดขี้ควาย หรือเห็ดวิเศษ ปัจจุบันถูกกําหนดให้เป็นยาเสพติดประเภท 5 มีงานวิจัยหลายชิ้นที่พูดถึงการทดลองเห็ดขี้ควาย ซึ่งมีสารสกัดสําคัญต่อต้านอาการซึมเศร้า ที่เรียกว่า ไซโลไซบิน (Psilocybin) และยังพบว่าสามารถช่วยรักษาอาการติดเหล้าและบุหรี่ได้อีกด้วย โดยที่ผ่านมามีบริษัทยายักษ์ใหญ่ทั้งทางฝั่งอเมริกา และยุโรป จดสิทธิบัตรกับองค์กรการแพทย์ เพื่อทําการทดลองการใช้เห็ดขี้ควายสกัดเป็นยาในการรักษา
นายสมศักดิ์ กล่าวอีกว่า จากตําราหมอไทยโบราณมีการใช้เห็ดขี้ควายเป็นยาทําให้ง่วงแก้โรคนอนไม่หลับ แต่ถ้าใครกินหรือสูบเข้าไปจํานวนมากจะทําให้มีอาการมึนเมา ประสาทหลอน และการเต้นของหัวใจผิดปกติ ซึ่งขณะนี้ ทาง ป.ป.ส. ได้จัดทํา พ.ร.ฎ.กําหนดพื้นที่ทดลองเพาะปลูกเห็ดขี้ควาย ตามโครงการศึกษาและวิจัยทดลองเพื่อต่อยอดไปสู่การใช้ประโยชน์ทางการแพทย์ โดยขณะนี้มี มหาวิทยาลัยขอนแก่น ที่ร่วมมือทําการวิจัยศึกษาและทดลองการสกัดสารจากเห็ดขี้ควาย ซึ่งทาง ป.ป.ส.จะขยายขอบเขตการวิจัยไปยังมหาวิทยาลัยต่างๆให้ครบทั้ง 4 ภาค เพื่อศึกษารายละเอียดต่างๆอย่างถี่ถ้วน
"ในต่างประเทศมีการวิจัยเรื่องนี้อย่างกว้างขวาง ซึ่งเห็ดขี้ควายในบ้านเราก็มีขึ้นอยู่จํานวนมากในทุกภาคของไทย ดังนั้นนี่คือโอกาสที่เราจะสามารถวิจัยเพื่อผลิตยารักษาโรคผู้ป่วยทางจิตเวชได้ หากประสบผลสําเร็จก็อาจจะเป็นการสร้างอาชีพใหม่อีกอาชีพหนึ่ง เพราะจากรายงานของ ป.ป.ส. พบว่ามีการซื้อขายกันในราคาประมาณ 500 บาทต่อกิโลกรัมสําหรับเห็ดสด และ 5,000 บาทสําหรับเห็ดแห้ง และมีวัยรุ่นหลายกลุ่มนํามาเสพ ซึ่งตนก็ต้องขอเตือนว่า เห็ดขี้ควายยังเป็นสิ่งผิดกฎหมาย ผู้ขายมีโทษจําคุกตั้งแต่ 2-15 ปี และปรับตั้งแต่ 200,000-1,500,000 บาท ถ้าเป็นผู้เสพ จําคุกไม่เกิน 1 ปี หรือปรับไม่เกิน 20,000 บาท หรือทั้งจําทั้งปรับ และหากเสพมากเกินไปมีอันตรายถึงขั้นเสียชีวิตได้" นายสมศักดิ์ กล่าว
รัฐบาลไทย-ข่าวทำเนียบรัฐบาล-ก.แรงงาน เตือนภัย SMS หลอกลวงคนหางาน อ้างชื่อบริษัทดัง ให้เงินเดือนสูง ทำงานที่บ้านได้
วันศุกร์ที่ 15 เมษายน 2565
ก.แรงงาน เตือนภัย SMS หลอกลวงคนหางาน อ้างชื่อบริษัทดัง ให้เงินเดือนสูง ทํางานที่บ้านได้
รมว.แรงงาน สั่งการกรมการจัดหางาน เร่งตรวจสอบหลังพบ SMS หลอกลวงอ้างเป็นบริษัทชื่อดัง เงินเดือนดี  ให้โอนเงินลงทุน 2 ร้อยบาท รับกําไร 1 พันบาทต่อวัน
นายสุชาติ ชมกลิ่น รัฐมนตรีว่าการกระทรวงแรงงานเผย ขณะนี้มีผู้แอบอ้างว่าเป็นบริษัทชื่อดัง มีพฤติการณ์ส่ง SMS ชักชวนคนหางาน อ้างรับสมัครคน จํานวน 100 คน อายุ 23 - 50 ปี ทําหน้าที่ประมวลผลจากบริษัท คําสั่งซื้อจากแพลตฟอร์มอีคอมเมิร์ซ เงินเดือน 30,000 - 50,000 บาท และวันละ 1,000 – 5,000 บาท สามารถทํางานที่บ้านได้ งานง่ายใช้เวลา 10 - 15 นาที เมื่อทํางานเสร็จรับเงินทันที โดยผู้แอบอ้างได้ให้ช่องทางการติดต่อผ่านทางแอปพลิเคชัน Line ซึ่งเมื่อเจ้าหน้าที่ได้ติดต่อไป ผู้แอบอ้างกลับไม่ได้แจ้งรายละเอียดของงาน แต่ให้โอนเงินลงทุนขั้นต่ํา 200 บาท อ้างว่าจะได้กําไรจากยอดเงินฝาก 30% สามารถสร้างรายได้ 800 – 1,000 บาทต่อวัน พร้อมสอนวิธีการลงทะเบียน นอกจากนี้ยังได้นําหนังสือจดทะเบียนบริษัทที่ไม่เกี่ยวข้องมาสวมรอยแอบอ้างด้วย
“พลเอก ประยุทธ์ จันทร์โอชา นายกรัฐมนตรี และพลเอก ประวิตร วงษ์สุวรรณ รองนายกรัฐมนตรีซึ่งกํากับดูแลกระทรวงแรงงาน ให้ความสําคัญกับปัญหาการหลอกลวงคนหางานอย่างยิ่ง โดยเฉพาะในสถานการณ์การแพร่ระบาดของโรคโควิด – 19 ที่ประชาชนจํานวนมากต่างได้รับผลกระทบ จึงกําชับกระทรวงแรงงาน เฝ้าระวัง และติดตามตรวจสอบผู้มีพฤติการณ์หลอกลวงคนหางาน เนื่องจากนํามาซึ่งความเสียหาย เสียเงิน เสียโอกาส ซ้ําเติมคนหางานที่กําลังลําบาก”รัฐมนตรีว่าการกระทรวงแรงงานกล่าว
ด้านนายไพโรจน์ โชติกเสถียร อธิบดีกรมการจัดหางานกล่าวว่า กรมการจัดหางานเป็นหน่วยงานที่มีภารกิจหลักในการดูแลคุ้มครองคนหางาน รับเรื่องร้องทุกข์ วินิจฉัยคําร้องทุกข์และช่วยเหลือคนหางานที่ประสบปัญหาจากการหางานทําในประเทศและต่างประเทศ ตามพระราชบัญญัติจัดหางานและคุ้มครองคนหางาน พ.ศ. 2528 และที่แก้ไขเพิ่มเติม กรณีหลอกลวงคนหางานโดยใช้ตําแหน่งงานที่ไม่มีอยู่จริง และรายได้ที่สูงหลอกล่อ เพื่อนําไปสู่การลวงให้โอนเงินลงทุนดังกล่าว มีความผิดตามระเบียบกระทรวงแรงงาน ว่าด้วยการโฆษณาการจัดหางาน ซึ่งการโฆษณาการจัดหางานโดยไม่ได้รับอนุญาตจากกรมการจัดหางาน มีความผิด ต้องระวางโทษจําคุกไม่เกิน 3 ปี หรือปรับไม่เกิน 60,000 บาท หรือทั้งจําทั้งปรับ
สําหรับผู้ที่ประสบปัญหาสามารถแจ้งความดําเนินคดีที่สถานีตํารวจ สํานักงานจัดหางานจังหวัด หรือสํานักงานจัดหางานกรุงเทพมหานครพื้นที่ 1 - 10 ตามท้องที่ที่เกิดเหตุ หรือแจ้งเบาะแสได้ที่กองทะเบียนจัดหางานกลางและคุ้มครองคนหางาน โทร. 02 254 6763 หรือโทรสอบถามเพิ่มเติมได้ที่สายด่วนกระทรวงแรงงาน โทร. 1506 กด 2 หรือสายด่วนกรมการจัดหางาน โทร. 1694
รัฐบาลไทย-ข่าวทำเนียบรัฐบาล-นายกฯ กำชับจัดสอบระบบ TCAS นักเรียนต้องปลอดภัยสูงสุด ลดเสียโอกาสทางการศึกษา
วันพฤหัสบดีที่ 3 มีนาคม 2565
นายกฯ กําชับจัดสอบระบบ TCAS นักเรียนต้องปลอดภัยสูงสุด ลดเสียโอกาสทางการศึกษา
.....
ใกล้เข้ามาแล้ว กับช่วงเวลาสอบเข้าเรียนต่อระดับอุดมศึกษาของน้อง ๆ นักเรียนในปี 2565 ซึ่งหลายฝ่ายไม่ว่าจะเป็น นักเรียนผู้เข้าสอบ พ่อแม่ผู้ปกครอง ต่างก็มีความกังวลต่อสถานการณ์การแพร่ระบาดของโรคโควิด-19 ในปัจจุบัน
.
ปัญหาและความกังวลใจดังกล่าว นายกฯ ได้รับทราบและติดตามสถานการณ์อย่างใกล้ชิด โดยกําชับไปยังหน่วยงานที่เกี่ยวข้องให้บูรณาการทํางานร่วมกันทุกมิติ เตรียมความพร้อมมาตรการต่าง ๆ เพื่อรองรับการสอบ GAT/PAT และการสอบวิชาสามัญด้วยระบบ TCAS เน้นดูแลความปลอดภัย ดําเนินการจัดสอบตามคําแนะนําด้านสาธารณสุขในขั้นสูงสุด เพื่อให้นักเรียนไม่ขาดกระบวนการเรียนรู้และเสียโอกาสทางการศึกษา
.
กรณีนักเรียนที่ติดโควิดมีอาการเล็กน้อย/ไม่มีอาการ และอยู่ระหว่างการรักษา รวมทั้งกลุ่มเสี่ยงสูง ให้กําหนดแนวทางอํานวยความสะดวกให้นักเรียนได้เข้าสอบ ไม่เสียสิทธิการสอบ โดยคํานึงถึงความปลอดภัยของนักเรียนเป็นสําคัญ
.
อ่านเพิ่มเติม คลิกhttps://www.thaigov.go.th/news/contents/details/52095
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-PM chairs 2/2021 meeting of National Land Policy Committee
วันอังคารที่ 14 กันยายน 2564
PM chairs 2/2021 meeting of National Land Policy Committee
PM chairs 2/2021 meeting of National Land Policy Committee
September 13, 2021, at 1505hrs, at Bhakdi Bodin Building, Government House, Prime Minister and Defense Minister Gen. Prayut Chan-o-cha gave an interview, following the 2/2021 meeting of the National Land Policy Committee, that land policy is the Government’s key policy to promote proper productive land tenure and GAP certification of crops to facilitate exportation. The National Land Policy Committee is the Government’s mechanism to legalize productive land tenure in line with agro product demands. Legalization of productive land tenure will be expedited in all provinces to enhance efficiency and competitiveness of agricultural business and the country’s economic sector.
According to the Prime Minister, the National Land Policy Committee is considered the hardware, which should be operated in parallel with the software, that is, various digital platforms to enhance capacity and facilitate online trading. Ministry of Digital Economy and Society will be the implementing agency to develop Big Data that serves the purposes and promote use of digital technology in driving forward the country. The Prime Minister also emphasized that an important thing to beware of is data hacking.
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เผย นายกฯ ห่วงเหตุน้ำมันรั่วซ้ำที่มาบตาพุด
วันศุกร์ที่ 11 กุมภาพันธ์ 2565
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม  เผย นายกฯ ห่วงเหตุน้ํามันรั่วซ้ําที่มาบตาพุด
สั่งการระดมทุกหน่วยงานเร่งแก้ไข ลดผลกระทบประชาชน
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เปิดเผยว่า ท่านพลเอกประยุทธ์ จันทร์โอชา นายกรัฐมนตรี มีความเป็นห่วงถึงเหตุน้ํามันรั่วไหลซ้ําเมื่อวันที่ 10 กุมภาพันธ์ 2565 ในระดับ Tier 1 (น้ํามันรั่วไหลขนาดเล็ก ไม่เกิน 20 ตัน) โดยพบฟิล์มน้ํามันดิบ (สีเงิน) บริเวณทิศเหนือ ห่างจากทุ่นผูกเรือน้ําลึก แบบทุ่นเดี่ยวกลางทะเล หรือจุดขนถ่ายน้ํามันในทะเลของบริษัท สตาร์ ปิโตรเลียม รีไฟน์นิ่ง จํากัด (มหาชน) (SPRC) ประมาณ 3 ไมล์ ใกล้กับจังหวัดระยอง ซึ่งกรมเจ้าท่าได้เคยมีคําสั่งระงับการใช้งานทุ่นเทียบเรือดังกล่าวไปแล้วตั้งแต่วันที่ 26 มกราคม 2565 ส่วนสาเหตุการรั่วไหล เบื้องต้นทราบว่าเกิดจากการที่บริษัทฯ ได้ยกท่ออ่อนขนถ่ายน้ํามันบริเวณทุ่นลอยขนถ่ายน้ํามันกลางทะเล จุดที่พบการรั่วไหลก่อนหน้าขึ้นมาตรวจสอบ แต่พบว่ามีน้ํามันค้างท่ออยู่ จนทําให้เกิดรั่วไหลลงทะเลอีกครั้ง และภายหลังเกิดเหตุกรมเจ้าท่าได้เร่งดําเนินการ ดังนี้
1. ออกประกาศกรมเจ้าท่าให้ระมัดระวังการเดินเรือ และระมัดระวังความปลอดภัย
2. สํานักงานเจ้าท่าภูมิภาคที่ 6 สาขาระยอง ได้แจ้งความร้องทุกข์ ต่อพนักงานสอบสวนอีกครั้ง ในการกระทําดังกล่าวฝ่าผืนคําสั่งระงับใช้ทุ่นเทียบเรือ และก่อให้เกิดมลพิษฯ
3. มีหนังสือแจ้งให้บริษัทฯ ดําเนินการปฎิบัติตามแผนเผชิญเหตุฯ ในระดับ Tier 1 และแจ้งผู้ว่าราชการจังหวัดรับทราบเพื่อเตรียมการรองรับเหตุที่เกิดขึ้นกรณีขยายวงกว้าง
4. ได้สั่งการให้บริษัทฯ เข้าระงับเหตุฯ อาทิ ล้อมบูม จัดเรือสนับสนุน และรายงานผลการทํางาน
5. กรมเจ้าท่า จัดเรือตรวจการณ์ เข้าตรวจสอบพื้นที่เกิดเหตุ
นอกจากนี้ ตนได้สั่งการให้กรมเจ้าท่าเร่งดําเนินการขจัดคราบน้ํามันเพื่อลดผลกระทบต่อสิ่งแวดล้อมทางทะเลและชายฝั่ง รวมทั้งให้เร่งประสานบริษัทฯ ตรวจสอบจุดที่รั่วไหลว่ายังคงมีปริมาณน้ํามันตกค้างอยู่ในท่ออีกหรือไม่ เพื่อการวางแผนและเตรียมการป้องกันเกิดเหตุซ้ํา